CELEX: 62014TN0712
Language: mt
Date: 2014-10-07 00:00:00
Title: Kawża T-712/14: Rikors ippreżentat fis- 7 ta’ Ottubru 2014 – CEAHR vs Il-Kummissjoni

12.1.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 7/36
            
         Rikors ippreżentat fis-7 ta’ Ottubru 2014 – CEAHR vs Il-Kummissjoni
   (Kawża T-712/14)
   (2015/C 007/41)
   Lingwa tal-kawża: l-Ingliż
   
      Partijiet
   
   
      Rikorrenti: Confédération Européenne des Associations d’Horlogers-Réparateurs (CEAHR) (Brussell, il-Belġju) (rappreżentanti: P. Mathijsen u P. Dyrberg, avukati)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob lill-Qorti Ġenerali jogħġobha:
   
               —
            
            
               tiddikjara nulla, d-Deċiżjoni tal-Kummissjoni Ewropea C(2014) 5462 finali, tad-29 ta’ Lulju 2014;
            
         
               —
            
            
               tordna lill-Kummissjoni Ewropea tbati l-ispejjeż tal-proċeduri.
            
         
      Motivi u argumenti prinċipali
   
   Permezz tar-rikors tagħha, ir-rikorrenti titlob l-annullament tad-Deċiżjoni tal-Kummisjoni C(2014) 5462 finali, tad-29 ta’ Lulju 2014, fil-Każ AT.39097 – Watch Repair, li permezz tagħha, l-Kummissjoni tiċħad l-ilment tar-rikorrenti taħt l-Artikolu 7(2) tar-Regolament Nru 773/2004 (1) dwar ir-rifjut minn varji produtturi ta’ arloġġi ta’ prestiġju/lussu li jfornu spare parts lill-persuni indipendenti li jagħmlu t-tiswija.
   In sostenn tar-rikors tagħha, ir-rikorrenti ssostni li i) l-konstatazzjonijiet tal-Kummissjoni huma bbażati fuq żbalji manifesti ta’ evalwazzjoni, fid-dritt u fil-fatt, ii) li d-deċiżjoni kkontestata tonqos milli tagħti spjegazzjoni adegwata għal-konstatazzjonijiet tal-Kummissjoni u iii) li d-deċiżjoni kkontestata hija r-riżultat ta’ proċedura li fiha l-Kummissjoni naqset milli teżamina bir-reqqa l-elementi ta’ dritt u ta’ fatt imqajma fl-ilment, bi ksur tad-dritt tar-rikorrenti għal amministrazzjoni tajba.
   
      (1)  Regolament tal-Kummissjoni (KE) Nru 773/2004, tas-7 ta’ April 2004, dwar it-tmexxija ta’ proċeduri mill-Kummissjoni skond l-Artikolu [101 TFUE] [u] [102 TFUE] (ĠU Edizzjoni Speċjali bil-Malti, Kapitolu 8, Vol. 3, p. 81).